open-index/open-wikipedia-markdown huggingface dataset:
א-רובע אל-ח'אלי

**א-רוּבּע אל-ח'אלי** (בערבית: **الربع الخالي**, בתעתיק מדויק: **אלרֻבּע אלח'אלי**, בתרגום לעברית: **הרֶבע הריק**) הוא אזור מדברי בדרום חצי האי ערב המהווה חלק מן המדבר הערבי ונחשב לימת החולות (*erg*) הרציפה הגדולה בעולם.

א-רובּע אל-ח'אלי משתרע על שטח של כ-600 אלף קמ"ר. רובו בגבולות ערב הסעודית ומיעוטו בתימן, בעומאן ובאיחוד האמירויות הערביות. האזור דמוי מלבן שאורכו כ-1,200 ק"מ ורוחבו כ-500 ק"מ. גובהו במערב מגיע לכ-600 מ' מעל פני הים, והוא משתפל כלפי מזרח עד לגובה של כ-180 מ'. מדבר א-רובּע אל-ח'אלי שוכן באגן גאולוגי סדימנטרי , הנתון בתוך הלוח הערבי, ופניו ברובם מכוסים בחוֹלִיות.

א-רובּע אל-ח'אלי הוא מהאזורים הצחיחים ביותר בעולם. הוא אינו מיושב, ואף לא נחקר במלואו. המסעות המתועדים הראשונים של בני אירופה בתוככי א-רובּע אל-ח'אלי היו אלה של ברטרם תומאס ב-1930 ושל סנט ג'ון פילבי  ב-1932. וילפרד תסיגר חצה את האזור פעמיים בשנים 1946–1950 ופרסם את רשמיו בספרו מ-1959 "חולות ערב" . חציית מדבר א-רובּע אל-ח'אלי היא אתגר לספורטאים ולהרפתקנים המנסים לעבור בו בהליכה, ללא תמיכה חיצונית ובמשך זמן קצר ככל האפשר. מרוץ המכוניות ראלי דקר 2025 עבר בחלק ממרחב הרבע הריק.

מעריכים שבמרחביו טמונים מרבצי נפט וגז אדירים. ב-1948 התגלה בחלקו הצפון-מזרחי שדה הנפט הנחשב לגדול בעולם – שדה גוואר. שדות נפט וגז משמעותיים נמצאים בדרום-מזרח האזור בגבולות עומאן ואיחוד האמירויות, בהם שדה שייבה .

דרך חלקו הצפוני של מדבר א-רובע אל-ח'אלי עובר כביש מהיר 10.

## קישורים חיצוניים

* 

קטגוריה:ימות חול (צורת נוף)
קטגוריה:חצי האי ערב
קטגוריה:אסיה: מדבריות
קטגוריה:המזרח התיכון: גאוגרפיה
קטגוריה:ערב הסעודית: גאוגרפיה
קטגוריה:תימן: גאוגרפיה
קטגוריה:עומאן: גאוגרפיה
קטגוריה:איחוד האמירויות הערביות: גאוגרפיה
דילן פן

**דילן פרנסס פן** (באנגלית: **Dylan Frances Penn**; נולדה ב-13 באפריל 1991) היא שחקנית ודוגמנית אמריקאית. היא בתם של השחקן והבמאי שון פן והשחקנית רובין רייט.

## ביוגרפיה
פן נולדה ב-13 באפריל 1991 בלוס אנג'לס, קליפורניה לשחקן והבמאי שון פן ולשחקנית רובין רייט. רייט ויתרה על תפקידה של העלמה מריאן בסרט "רובין הוד: נסיך הגנבים" עקב הריונה עם דילן. 

פן גדלה בעיירה רוס (אנ'), במחוז מרין (אנ'), קליפורניה. אחיה הצעיר הופר פן, הוא גם שחקן ודוגמן. סבה מצד אביה, השחקן והבמאי ליאו פן (אנ'), הוא ממוצא רוסי-יהודי וליטאי-יהודי, ואילו סבתה מצד אביה, השחקנית איילין ריאן (אנ'), היא קתולית ממוצא אירי ואיטלקי.

היא למדה באקדמיית מרין (אנ'), ולאחר מכן התקבלה לאוניברסיטת דרום קליפורניה משם נשרה לאחר סמסטר אחד. היא בילתה זמן רב בעיר ניו יורק. נישואיהם של הוריה הסתיימו בשנת 2010. לפני הדוגמנות, פן עבדה במשלוחי פיצות, כמלצרית וכעורכת תסריטים עצמאית. היא עבדה גם בניו יורק כמארחת במסעדות וכמתמחה במשרד פרסום.

## קריירה
### דוגמנות
שלטי חוצות הדוגמנות הראשונים שעליהם הופיעה פן היו עבור חברת האופנה גאפ בשנת 2013. לאחר מכן היא הופיעה במגזין האופנה GQ בדצמבר 2013, הופיעיה במגזין "W" בינואר 2014, ובמגזין Elle במרץ 2014.

פן הצטלמה עבור הצלם טוני דוראן עבור גיליון השביעי של אביב/קיץ 2014 של מגזין "ארוטיקה ואמנויות יפות!", בעירום חלקי שפורסם באפריל 2014. בתוך שבועות מיציאתו של הגיליון לאור, פן חתמה על חוזה דוגמנות חדש עם Premier Model Management כדי לייצג אותה בבריטניה.

פן הופיעה במקום ה-68 ברשימת ה-"Hot 100" השנתית של המגזין מקסים ב-2014, ובמקום ה-93 ברשימת 99 הנשים הנחשקות ביותר של אתר האינטרנט "AskMen.com" באותה שנה. ביוני 2014, היא הצטלמה לקליפ לשיר של ניק ג'ונאס "Chains" במלון אלכסנדריה. שלושה חודשים לאחר מכן, פן ופופי דלווין גילמו אופנועניות ב-"Rock Roll Ride", סרט קצר של מעצב הנעליים סטיוארט ויצמן, בבימויה של ג'וליה רסטואין רויטפלד, לשבוע האופנה בפריז. היא הופיעה על השער של מגזין האופנה "L'Officiel" בדצמבר אותה שנה ועל השער של המגזין "Asos" באוגוסט 2015. בינואר שלאחר מכן, פן ואחיה הצעיר הופר, השתתפו יחד בקמפיין המשותף הראשון שלהם, בסופו של דבר הופיעו השניים בשבוע האופנה במילאנו.

### משחק
הופעתה הראשונה של פן הייתה בסרט האימה "Condemned" לצד רונן רובינשטיין, בבימויו של אלי מורגן גסנר, בו גילמה את חברתו של חבר להקה המתגורר בבניין מוזנח. הסרט הוקרן לראשונה ביום שישי ה-13 בנובמבר 2015. ת 

פקיד מוקדם נוסף היה בסרט "אלביס וניקסון" בו כיכב קווין ספייסי. הסרט הוצג לפחות בפסטיבל סרטי אביב אחד ויצא לאקרנים באפריל 2016.  

בשנת 2021 היא שיחקה יחד עם אביה בסרט "חיים במנוסה", שביים אביה.  

בשנת 2022 שיחקה בתפקיד ראשי לצד אחיה הופר פן בסרט המתח "Signs of Love".  

בשנת 2023 שיחקה בסרט הקומדיה "Who Invited Charlie?" בתפקיד ג'ס. 

## פילמוגרפיה

### קולנוע

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:אמריקאים ממוצא רוסי-יהודי
קטגוריה:אמריקאים ממוצא יהודי-ליטאי
קטגוריה:אמריקאיות שנולדו ב-1991
קטגוריה:אמריקאים שנולדו ב-1991
משירי ארץ אהבתי (אלבום)

"**משירי ארץ אהבתי**" הוא האלבום העשירי של הזמרת חוה אלברשטיין שיצא בשנת 1970 והוא בין המפורסמים באלבומיה.

האלבום כולל מספר שירים שהפכו לקלאסיקות: "משירי ארץ אהבתי", "ימינה, שמאלה והלאה", "שחמט", "אליעזר בן-יהודה" ו"כל יום אני מאבדת".

## שירים באלבום
שיר הנושא של האלבום, **[[משירי ארץ אהבתי]]** (מוכר גם במילותיו הראשונות: **מְכוֹרה שלי**) הוא שיר מאת המשוררת לאה גולדברג. השיר התפרסם לראשונה בשנת 1951 בכתב העת הספרותי "אורלוגין" של אברהם שלונסקי כחלק ממחזור של שלושה שירים, לצד "בארץ אהבתי השקד פורח" ו"בארץ אהבתי האביונה". בהמשך נדפס השיר בספר שיריה "ברק בבוקר" (ספרית פועלים, תשט"ו 1955).

בשנת 1970 הולחן השיר על ידי דפנה אילת לבקשתה של אלברשטיין, עובד על ידי אלכס וייס ובוצע על ידי אלברשטיין. השיר זכה למספר גרסאות כיסוי ובשנת 2018, בטקס הדלקת המשואות בחגיגות שנת ה-70 למדינת ישראל, הושר בפי שרית חדד.

**ימינה, שמאלה והלאה**, מאת המשוררת לאה נאור הולחן על ידי נחום היימן ועוסק בתהיה בת אלפי השנים של בני האדם בשאלות כמו היכן נמצא האושר, האהבה וכן הפחד והתוגה.

**כל יום אני מאבדת (בחור יפה ברחוב)** מאת המשוררת רימונה די-נור הולחן על ידי משה וילנסקי ועוסק בתשוקתה של אישה לגברים ובכמיהתה לבן זוג.

**[[שחמט (שיר)|שחמט]]** נכתב על ידי חנוך לוין, והולחן בידי אלכס כגן. הוא נכלל בקברט הסאטירי "את ואני והמלחמה הבאה", שהוצג לראשונה באוגוסט 1968, כשנה לאחר מלחמת ששת הימים, אך התפרסם בביצועה של אלברשטיין. השיר מותח ביקורת על השליטים השולחים את החיילים לקרב תוך שהם אדישים לגורלם. בהמשך בוצע השיר על ידי זמרים נוספים - אבי טולדנו, יהודה פוליקר, דניאלה ספקטור ורונה קינן.

**[[אליעזר בן-יהודה (שיר)|אליעזר בן-יהודה]]** נכתב על ידי ירון לונדון, והולחן על ידי מתי כספי. השיר הוא לכבודו של מחיה השפה העברית, אליעזר בן-יהודה. השיר, בעיבודו של אלכס וייס, הוקלט על ידי חוה אלברשטיין בבית המורה בתל אביב, שם הוקלטו תוכניות המקור של קול ישראל. השיר זכה להשמעות רבות ברדיו וצעד במצעדי הפזמונים השבועיים של הגל הקל וגלי צה"ל בסביבות אוגוסט–אוקטובר 1970 (בשיאו, ב-14 בספטמבר, הגיע למקום השלישי),

**המלון** נכתב על ידי יורם טהרלב והולחן על ידי משה וילנסקי, השיר עוסק בדרך אלגורית בדרך בה הולך כל אדם אל מותו.

**היי רות** הוא שיר מאת יורם טהרלב, לפי הלחן של ג'ון לנון ופול מקרטני לשיר "Hey Jude".

## רשימת רצועות

## קישורים חיצוניים
* שירי האלבום באתר discogs.com

## הערות שוליים

קטגוריה:אלבומי חוה אלברשטיין
קטגוריה:אלבומים בעברית
קטגוריה:אלבומי חברת CBS ישראל
כיף אגרוף

ממוזער|שמאל|כיף אגרוף
**כיף אגרוף** (באנגלית: **fist bump**) היא מחווה גופנית הדומה במשמעותה ללחיצת יד או לכיף. כיף אגרוף יכול לשמש אנשים לברך זה את זה בעת פגישתם או פרידתם, לשמש כאות הסכמה בין שניים, למתן כבוד או למחוות חברות.

## הגדרה
ממוזער|שמאל|הדגמת מחוות כיף אגרוף
לפי מריאם-וובסטר, 'כיף אגרוף' הוא כשאדם מצמיד את אגרופו לזה של אדם אחר. המחווה מתבצעת כאשר שני משתתפים יוצרים כל אחד אגרוף סגור ביד אחת ולאחר מכן מצמידים קלות את החלק הקדמי של אגרופיהם זה לזה. שלא כמו לחיצת היד הרגילה, שבדרך כלל מבוצעת רק עם יד ימין של כל משתתף, כיף אגרוף ניתן לבצע גם כשהמשתתפים משתמשים בשתי הידיים.

## היסטוריה
ההיסטוריונים חלוקים בנוגע ליוצר המחווה. ישנם המייחסים זאת למתאגרפים, שנוגעים בכפפתו של היריב במקום לחיצת יד, ישנם המייחסים זאת לשחקן הבייסבול סטן מוסיאל, שהשתמש במחווה בשנות החמישים ובשנות השישים במקום לחיצת יד מפני שפחד ממחלות, יש המייחסים זאת לסדרת הטלוויזיה "Super Friends"  או לכדורסלן פרד קרטר משנות השבעים, וישנם הטוענים שהשימוש במחווה החל בארצות הברית במלחמת וייטנאם כדי להחליף את מחוות האגרוף המונף שנאסרה לשימוש על ידי הרשויות. במשך השנים נכנסה המחווה לשימוש תדיר בקרב ספורטאים רבים.

בעת מגפת שפעת החזירים ב-2009, דיקן הפקולטה לרפואה באוניברסיטת קלגרי, טום פיסבי, טען כי החלפת לחיצת יד ב'כיף אגרוף' תסייע במניעת הפצת המחלה, מפני שהיא היגיינית יותר. בעת מגפת הקורונה ב-2019 הפכה המחווה לנחלת הכלל בצורה נרחבת יותר.

## קישורים חיצוניים

* 

## הערות שוליים

קטגוריה:ברכות ואיחולים
קטגוריה:מחוות גופניות
חיים במנוסה

**חיים במנוסה** (באנגלית: **Flag Day**) הוא סרט דרמה אמריקאי משנת 2021 בבימויו ובכיכובו של שון פן. בסרט משחקת בתפקיד ראשי בתו של פן, דילן. הסרט הוקרן בבכורה בתחרות בפסטיבל קאן 2021. הוא שוחרר ב-20 באוגוסט 2021 על ידי יונייטד ארטיסט, וזכה לביקורות מעורבות מצד המבקרים.

## עלילה
בתו של נוכל רמאי נאבקת להשלים עם עברו של אביה, הכרוכה בתפיסה הרביעית בגודלה של שטרות מזויפים בתולדות ארצות הברית, כמעט 20 מיליון דולר. הסרט מבוסס על סיפור אמיתי המתואר בספרה של ג'ניפר פוגל משנת 2004, *Flim-Flam Man : A True Family History*.

## צוות השחקנים
* דילן פן - ג'ניפר פוגל
** ג'דין ריילי - ג'ניפר כמתבגרת
** אדיסון טימק - ג'ניפר בילדותה
* שון פן - ג'ון פוגל
* קתרין ויניק - פטי ווגל
* ג'וש ברולין - הדוד בק
* הופר פן - ניק ווגל
** בקהאם קרופורד - ניק כילד צעיר יותר
* רג'ינה קינג - מרשל בלייק
* נורברט ליאו בוץ - דוק
* דייל דיקי - סבתא מרגרט
* אדי מארסן - מר עמנואל
* ביילי נובל - דבי

## הפקה
במרץ 2012, *theplaylist.net* דיווח על התעניינותו של פן בהפקת הסרט המבוסס על הרומן *Flim-Flam Man* עם אלחנדרו גונזלס איניאריטו שהופקד על הבימוי.

במרץ 2019 פורסמה מודעת ליהוק לסרט, כאשר הצילומים אמורים להתחיל בוויניפג, קנדה.

הצילומים החלו ביוני כשהצוות כולל את פן וילדיו דילן פן והופר פן. ג'וש ברולין, מיילס טלר וקתרין וויניק היו גם הם בין צוות השחקנים שלוהקו. ביולי 2019 לוהק ג'יימס רוסו לתפקיד בסרט. ב-1 באוגוסט 2019, סצנות צולמו בקמפוס " פורט גארי" של אוניברסיטת מניטובה. ב-6 בספטמבר 2019, הצילומים התקיימו ב-Piedras Blancas במחוז סן לואיס אוביספו, קליפורניה.

הסרט הופק על ידי ויליאם הורברג, ג'ון קיליק ופרננדו סוליצ'ין.

בראיון למגזין *[[Deadline Hollywood]]* בפסטיבל קאן 2021, פן אמר כי הוא חשב בתחילה שזה יהיה משהו שהוא עשוי לשחק בו, אבל לאחר קושי לבחור את הבמאי הנכון לפרויקט הוא לקח על עצמו את התפקיד. זהו הסרט הראשון בבימויו של פן בו הוא גם מופיע.

## יציאת הסרט לאקרנים
הסרט הוצג בבכורה עולמית בפסיטבל קאן ביולי 2021. לפני הפסטיבל, מטרו גולדווין מאייר רכשה את זכויות ההפצה של הסרט בארצות הברית, כשהיא מתכננת להוציא אותו מאוחר יותר באותה שנה באמצעות המיזם המשותף שלהם, יונייטד ארטיסט. הוא הוקרן לראשונה ב-20 באוגוסט 2021. הסרט היה אמור לצאת ב-13 באוגוסט, אך הקרנתו נדחתה כדי להימנע מהתחרות עם יציאת הסרט *[[ריספקט (סרט)|ריספקט]]* של חברת MGM.

## פסקול
הפסקול של הסרט כולל מוזיקה מקורית מאת אדי ודר, גלן הנסרד וקאט פאוור. הסינגל הראשון, "My Father's Daughter" סעמן את הופעת הבכורה המוזיקלית של בתו בת ה-17 של וודר, אוליביה, שגם שרה את שיר "יThere's a Girl". האלבום בן שלוש עשרה הרצועות יצא ב-20 באוגוסט 2021.

## קישורים חיצוניים

* 

#### ביקורות
* 
* 
* 
* 

## הערות שוליים

קטגוריה:סרטי מטרו גולדווין מאייר
קטגוריה:סרטים אמריקאיים המבוססים על סיפור אמיתי
קטגוריה:סרטי דרמה אמריקאיים
קטגוריה:סרטי 2021
קטגוריה:סרטים באנגלית
קטגוריה:סרטים המבוססים על רומנים אמריקאים
נמס ממך (שיר)

**נמס ממך** הוא סינגל שהוקלט על ידי הזמר הישראלי עומר אדם. הוא יצא לאור ב-3 במאי 2010 על ידי חברת התקליטים פליי רקורדס, כסינגל מוביל מתוך האלבום "נמס ממך".

## רקע וכתיבה
השיר נכתב והולחן על ידי דורון מדלי ויוני רועה והופק על ידי תמיר צור. הוא הוצג כמועמד לכניסה למצעד הפזמונים השבועי של רשת ג' ב-27 במאי 2010. בשבוע לאחר מכן לא הצליח להיכנס למצעד. במצעד הפזמונים העברי השנתי ב-2010 דורג במקום ה-17, אף על פי שלא נכנס למצעד השבועי של אותה התחנה.

## וידאו קליפ
ל"נמס ממך" לא הופק וידאו קליפ רשמי, אולם ב-27 בינואר 2013 פורסם אודיו שלו בערוץ היוטיוב הרשמי של אדם. נכון לאוגוסט 2025 צבר הסרטון למעלה מ-6.4 מיליון צפיות.

## מיקומי שיא

## גרסת כיסוי
בשנת 2014 השיר בוצע על ידי איזי, האולטראס, נאור אורמיה וענבל ביבי כחלק מפרויקט הסופרגרופ.

## הערות שוליים

קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי דורון מדלי
קטגוריה:שירים שהולחנו על ידי יוני רועה
קטגוריה:שירים שהופקו על ידי תמיר צור
את אהבתי

"**את אהבתי**" הוא המיני-אלבום הראשון של הזמרת הישראלית גילה אדרי. את האלבום הוציאה בשנת 1964 לאור חברת התקליטים התקליט חיפה, בניהולו של דב זעירא. הוא פורסם כשאדרי הייתה בת 17 בלבד. הרצועות שנכללו בו היו גרסאות כיסוי: "את אהבתי" גרסת כיסוי ל-"I'm Saving My Love", "למה" גרסת כיסוי ל-"The End of the World", "לאבד אותך" פורסם במקור על ידי ברנדה לי כ-"Losing You" ו"היה שלי" הוא גרסה של "Be My Baby" מאת הרונטס. "את אהבתי" פורסם בפורמט תקליט בגודל שבעה אינצ'ים.

## רשימת רצועות

## קישורים חיצוניים

## הערות שוליים

קטגוריה:מיני-אלבומי בכורה מ-1964
קטגוריה:אלבומי גילה אדרי
קטגוריה:אלבומי חברת התקליט חיפה
ריצ'רד הורטון

**ריצ'רד צ'ארלס הורטון** (נולד ב-9 בדצמבר 1961) הוא העורך הראשי של כתב העת הרפואי לאנסט.

## קורות חיים
הורטון נולד בלונדון, אנגליה, בילדותו למד בבית הספר התיכון בבריסטול. ב-1986 סיים לימודי תואר בפיזיוליגיה וברפואה באוניברסיטת ברמינגהאם

.

לאחר סיום ההתמחות ברפואה הצטרף הורטון למחלקת הכבד בבית החולים Royal Free Hospital בלונדון. ב-1990 התמנה הורטון לעורך עוזר בלאנסט, ב-1993 עבר לניו יורק כעורך כתב העת בצפון אמריקה, שנתיים לאחר מכן חזר הורטון לבריטניה כדי לשמש כעורך ראשי.

הורטון היה הנשיא הראשון של האיגוד העולמי של עורכים רפואיים ונשיא לשעבר של מועצת עורכי המדע (**cse**).

הורטון היה בעל טור רפואי בעיתון *[[The Observer]],* כתב עבור מוסף התרבות של הטיימס ועבור The New York Review of Books. ב-2003 פרסם את ספרו Second Opinion: Doctors, Diseases and Decisions in Modern Medicine שעוסק במחלוקות ברפואה המודרנית. ב-2005, כחבר בצוות עבודה מטעם הקולג' המלכותי לרופאים, הוא היה הכותב הראשי של הדו"ח שלהם על עתיד המקצועיות הרפואית, "Doctors in Society".

ב-1998 הורטון פרסם מאמר שקרי שנכתב על ידי אנדרו ווייקפילד שהראה שחיסונים יכולים לגרום לאוטיזם. הפרסום גרם לירידה חדה בחיסונים באירופה ואמריקה, ארגון הבריאות העולמי מייחס למאמר זה את התפרצות החצבת ב-2008 ו-2009. ב-2010 לאחר ביקורת רבה חזר בו הורטון מפרסום המאמר.

## Open Letter to the People of Gaza

בשנת 2014, בזמן מבצע צוק איתן, פרסם הלאנסט מכתב בשם "Open Letter to the People of Gaza" שבו יצאו 24 רופאים מאירופה נגד פשעי מלחמה של ישראל.

## תארים ופרסים
הורטון הוא פרופסור לשם כבוד מבית הספר להיגיינה ורפואה טרופית בלונדון, הקולג' האוניברסיטאי של לונדון ואוניברסיטת אוסלו. בנוסף הוא קיבל תואר דוקטור לרפואה לשם כבוד מאוניברסיטת ברמינגהאם ואוניברסיטת אומאה בשוודיה.

ב־2019 זכה הורטון בפרס Roux על הישגיו כאחד "המשפיעים ביותר בעולם על בריאות האוכלוסייה".

## חיים אישיים
בשנת 1998 התחתן הורטון עם רופאת הילדים אינגריד יוהנה וולף, הם התגרשו ב-2017. יש להם בת אחת. הורטון חולה במלנומה משלב 4.

## קישורים חיצוניים

* מאמר בעברית על מערכת הבריאות הישראלית שנכתב על ידי הורטון וקרל סקורצקי.
* חשבון הטוויטר של ריצ'רד הורטון.

## הערות שוליים

קטגוריה:עורכי כתבי עת
קטגוריה:רופאים בריטים
קטגוריה:בוגרי אוניברסיטת ברמינגהאם
קטגוריה:בעלי טור
קטגוריה:בריטים שנולדו ב-1961
מוטי אמישה

**מוטי אמישה** (נולד ב-1964) הוא כדורסלן עבר ישראלי ששיחק במרבית הקרירה בהפועל חיפה.

## ביוגרפיה
אמישה גדל בחיפה כבן למשפחת כדורסלנים כשגם אחיו קורן וליאור היו שחקני כדורסל מקצוענים. בניגוד לאחיו ששיחקו במכבי חיפה, אמישה הצטרף למחלקת הכדורסל של הפועל חיפה, במדיה העפיל פעמים לגמר הליגה לנוער, בעונת 1981/82 אז הפסידה הקבוצה למכבי רמת גן, אז קלע 18 נק', ועונה לאחר מכן כאשר זכתה הקבוצה באליפות לאחר ניצחון על הפועל ירושלים אז סיים כקלע המוביל עם 28 נק'. באותה השנה זומן אמישה לנבחרת ישראל עד גיל 16 לאליפות אירופה שהתקיימה ביוון, במשחק השיא שלו הוביל את הנבחרת לניצחון חריג על נבחרת יוגוסלביה כאשר קלע 37 נק' והיה לקלע השני במשחק לאחר דראז'ן פטרוביץ' היוגוסלבי שקלע 42 נק'.

את הופעת הבכורה בקבוצה הבוגרת של חיפה עשה בעונת 1980/1981 בהפסד להפועל רמת גן בה לא קלע נק', את נק' הבכורה (4) קלע בעונת 1981/1982 בהפסד לבית"ר תל אביב, בסיום העונה זומן לנבחרת עד גיל 18 לאליפות אירופה אך לא הרבה לקלוע והעמיד ממוצע של 4.3 נק' ב-7 משחקים. אמישה המשיך לשחק בחיפה עד לסיום עונת 1985/1986 כולל תקופת השאלה קצרה במכבי כרמיאל מהליגה הארצית, אך עם כניסת הקבוצה להליכי פירוק עזב את חיפה, אז גם נרשם ללימודים בטכניון ועבר לשחק בליגה השנייה במכבי קריית מוצקין. לליגה הבכירה שב בעונת 1989/1990, עם מוצקין שעלתה מהליגה השנייה. בעונת 1993/94 חתם במכבי חיפה מהליגה השנייה.

## חיים אישיים
מאז 1999 משמש אמישה מנהל באמדוקס ומתגורר במאסטריכט שבהולנד. אמישה אב ל-3.

## הערות שוליים

קטגוריה:כדורסלני הפועל חיפה
קטגוריה:כדורסלני מכבי חיפה
קטגוריה:כדורסלני מכבי קריית מוצקין
קטגוריה:בוגרי בסמ"ת
קטגוריה:בוגרי הטכניון - מכון טכנולוגי לישראל
קטגוריה:ישראלים שהיגרו להולנד
קטגוריה:ישראלים שנולדו ב-1964
נקודת ניואל

**נקודת ניואל** או **נקודת ניוול** או **ניואל פוינט** (באנגלית: **Newell Point**) היא לשון יבשה סלעית המהווה את הקצה הצפון מזרחי של האי רוברט באיי שטלנד הדרומיים, שבאנטארקטיקה; כמו כן נקודת ניואל היא נקודת הכניסה הצפונית-מערבית של מצר נלסון.

נקודת ניואל ממוקמת 5.27 קילומטרים מזרחית - דרום-מזרחית מנקודת קתרינה;

נקודת ניואל ממוקמת 2.7 קילומטרים ממזרח לנקודת לברנוב;

נקודת ניואל ממוקמת 950 מטרים מזרחית - דרום-מזרחית מהאי טאטול;

נקודת ניואל ממוקמת 1.07 קילומטרים דרומית - דרום-מזרחית מסלעי ליאנטור;

נקודת ניואל ממוקמת 3.85 קילומטרים דרומית-מערבית מסלעי ליברטי;

נקודת ניואל ממוקמת 14.8 קילומטרים מערבית - דרום-מערבית מנקודת הרמוני שבאי נלסון;

נקודת ניואל ממוקמת 10.67 קילומטרים צפונית-מערבית מנקודת קיצ'ן;

נקודת ניואל ממוקמת 8.11 קילומטרים צפונית-מערבית מנקודת סמירננסקי;

ו-נקודת ניואל ממוקמת 4.22 קילומטרים צפונית-מערבית מנקודת אוגרצ'ין.

## היסטוריה
### גילוי ומיפוי הנקודה

הנקודה מופתה לראשונה בשנת 1935 על ידי אנשי חקירות דיסקברי (Discovery Investigations), מהאונייה דיסקברי II (*Discovery II*). במפות אלה נקודת ניואל מופיעה כחלקו של האי טאטול הסמוך. באותה עת היה האי טאטול מקושר לאי רוברט במדף קרח, ורק לאחר נסיגתו, הפכו האיים לשני איים נפרדים.

הנקודה מופתה שוב בשנת 2009, על ידי סוקרים בולגרים.

ניואל
יקירי (מיני-אלבום)

"**יקירי**" הוא המיני-אלבום השני של הזמרת הישראלית גילה אדרי. את האלבום הוציאה בשנת 1965 לאור חברת התקליטים התקליט חיפה, בניהולו של דב זעירא. הוא פורסם כשאדרי הייתה בת 18 בלבד. כל שיריו, פרט למוביל, היו גרסות כיסוי: "בוא אליי" גרסת כיסוי ל-"Come to Me" של יולי גראנט, "עוד דקה אחת" ל-"My Boy Lollipop" של מילי סמול ו"אמור לה" ל-"Tell Him" של אקסיטרס.

## רשימת רצועות

## הערות שוליים

קטגוריה:אלבומי גילה אדרי
קטגוריה:אלבומי חברת התקליט חיפה
הנשיקה הראשונה

"**הנשיקה הראשונה**" הוא אלבום הבכורה של הזמרת הישראלית גילה אדרי. הוא פורסם בשנת 1965 בהוצאת התקליט חיפה, לאחר שני מיני-אלבומים בשם "את אהבתי" ו"יקירי". פרט ל"הנשיקה הראשונה" (מילים: אברהם בן זאב, לחן: אילן נובקוביץ'), "יקירי", "מכל רגשותיי" ו"עשר ורבע בערב" (מילים ולחן: חיים קינן) כל רצועות האלבום הן גרסאות כיסוי לשירים בין-לאומיים, בעיקר מז'אנר השאנסון הצרפתי ומהג'אז האמריקאי.

## רשימת רצועות

## הערות שוליים

קטגוריה:אלבומי בכורה מ-1965
קטגוריה:אלבומי גילה אדרי
קטגוריה:אלבומים בעברית
קטגוריה:אלבומי חברת התקליט חיפה
שפת מין

**מין** (בסינית מפושטת: **闽语**, בפין-יין: **Mǐnyǔ**) היא קבוצה רחבה של שפות סיניות המדוברות על ידי כ-30 מיליון תושבים במחוז פוג'יין וכן על ידי צאצאיהם של מתיישבים דוברי מין בחצי האי לייג'ואו והאינאן. השם נגזר מנהר המין הזורם בפוג'יאן, והפך גם לשם המקוצר של מחוז פוג'יאן. דיאלקטים של מין אינם מובנים הדדית זה עבור זה (כלומר: דוברי ניב אחד לא בהכרח מסוגלים להבין דוברי ניבים אחרים) וגם לא עם כל שפה סינית אחרת (כגון מנדרינית, קנטונזית או וו). קבוצת מין היא קבוצת השפות השנייה הכי מדוברת בסין, אחרי השפות המנדריניות.

ישנם דוברי מין רבים בפזורה הסינית בדרום-מזרח אסיה. הניב המדובר ביותר של מין מחוץ לפוג'יאן הוא ניב מין נאן, המכונה גם מין דרומי וטאיוונית-הוקיין.

## קישורים חיצוניים

## הערות שוליים

קטגוריה:שפות סיניות
קטגוריה:שפות טונאליות
קטגוריה:ניבים (סיווג שפה)
גביע אוקיאניה לאומות 1996

**גביע אוקיאניה לאומות 1996** היה הטורניר השלישי של גביע אוקיאניה לאומות, והראשון מזה 16 שנים. בטורניר השתתפו ארבע נבחרות, ששיחקו במתכונת נוקאאוט בשיטת בית-חוץ.

נבחרת אוסטרליה זכתה בתואר בפעם השנייה בתולדותיה, לאחר שגברה בצמד משחקי הגמר על , 6–0 במשחק הראשון ו-5–0 במשחק הגומלין. בעקבות הזכייה, זכתה אוסטרליה לייצג את התאחדות אוקיאניה בגביע הקונפדרציות 1997.

## מוקדמות
טרם הטורניר, שתי הנבחרות המובילות בדירוג פיפ"א מתוך הנבחרות החברות בקונפדרציית הכדורגל של אוקיאניה היו  ו, והן העפילו אוטומטית למפגש ביניהן בחצי הגמר. יתר הנבחרות שיחקו בטורנירי גביע מלנזיה וגביע פולינזיה, והזוכה בכל טורניר העפילה לחצי הגמר השני.

### גביע מלנזיה 1994
הטורניר התקיים באיי שלמה. הנבחרת המארחת, , זכתה בטורניר עם מאזן מושלם של ארבעה ניצחונות והעפילה לחצי הגמר.

### גביע פולינזיה 1994
הטורניר התקיים בסמואה המערבית.  זכתה בטורניר במאזן מושלם של שלושה ניצחונות והעפילה לחצי הגמר.

## שלב הגמר

### חצי הגמר

----

### גמר

קטגוריה:גביע אוקיאניה לאומות
קטגוריה:תחרויות כדורגל ב-1996
ראש המטה הכללי (סלובניה)

**ראש המטה הכללי** (בסלובנית: **Načelnik Generalštaba**) הוא הדרג הפיקודי העליון בכוחות המזוינים של סלובניה. הוא כפוף לשר ההגנה והוא היועץ הצבאי הישיר של ממשלת סלובניה. מקביל לתפקיד הרמטכ"ל בצה"ל. רמטכ"ל הצבא הסלובני נבחר בידי שר ההגנה ומועבר לאישור בממשלה. כהונת הרמטכ"ל אינה מוגבלת בזמן.

תפקיד רמטכ"ל הצבא הסלובני נוצר ב-1990 בעקבות הכרזת העצמאות של סלובניה. ב-28 בנובמבר 2018 מונתה אלנקה ארמנץ לתפקיד הרמטכ"ל, והפכה בכך לאישה הראשונה בתולדות המדינות החברות בנאט"ו שהגיעה לתפקיד זה.

## רשימת ראשי המטה הכללי

## קישורים חיצוניים
* 

* מידע באתר משרד ההגנה

קטגוריה:מפקדי צבאות סדירים בעת החדשה
קטגוריה:סלובניה: צבא וביטחון
הרומנטיקה של ינה

[ממוזער|[כתב עת|כתב העת *Athenaeum*  מ-1798]]
**הרומנטיקה של ינה** (בגרמנית: ***Jenaer Romantik***; וגם **הרומנטיקנים של ינה** או **הרומנטיקה** **המוקדמת**) היא השלב הראשון של ה"רומנטיקה הגרמנית" , בספרות הגרמנית ובפילוסופיה הגרמנית, המיוצגת על ידי עבודתה של מעגל יוצרים והוגים שהתרכזו בעיר ינה בין השנים 1798 ל-1804. התנועה נחשבת גם כאבן דרך בתפתחות האידיאליזם הגרמני.

## סקירה כללית
המעגל נוצר סביב האוניברסיטה של ינה (שמאוחר יותר נקראה על שמו של פרדריך שילר) שאפשרה באותה תקופה למרציה חירות מחשבה וחופש ביטוי חסרי תקדים ביחס למוסדות אחרים באימפריה הרומית הקדושה.

את קבוצת הרומנטיקנים של ינה הוביל היוצר הרב-תחומי לודוויג טייק. שניים מחברי הקבוצה, האחים אוגוסט וילהלם שלגל ופרידריך שלגל, הניחו את הבסיס התאורטי למעגל ההוגים הרומנטיים בכתב העת *Athenaeum* , כשטענו כי חובתה הראשונית של הביקורת היא להבין ולהעריך את נכונתו של ה"גאון" ללכת לפי נטייתו הטבעית. בין כותבי כתב העת נמנו: האחים שלגל, דורותיאה שלגל, קרוליין שלינג (אז שלגל) , גיאורג פיליפ פריהרר פון הארדנברג ("נובאליס"), אוגוסט פרדיננד ברנהרדי , סופי ברנהרדי (אחותו של לודוויג טייק), גוסטב אדולף ברנרות' , פרידריך שליירמאכר, אוגוסט לודוויג הולסן, קרל גוסטף פון ברינקמן .

הגותם של יוהאן גוטליב פיכטה ופרידריך וילהלם יוזף שלינג, שניהם מרצים באוניברסיטת ינה שניסו להשלים את שיטתו של קאנט, היוו תשתית רעיונית עבור הדוקטרינה הרומנטית בפילוסופיה, ואילו התאולוג פרידריך שליירמאכר הוכיח את נחיצותו של אינדיבידואליזם במחשבה הדתית (אף שלא פעל בעיר ינה עצמה). נציגים בולטים נוספים של התנועה כוללים את אוגוסט לודוויג הולסן ופרידריך הולדרלין.

המעגל התפזר עד 1804, בין היתר בשל שינוי המדיניות באוניברסיטה של ינה ופיטוריו של פיכטה בעקבות האשמתו באתאיזם. בשלהי תקופה זו הגיע לינה הפילוסוף המתחיל דאז גאורג וילהלם פרידריך הגל, שהושפע רבות מהחוג הרומנטי, אך גם הפך לאחד ממבקריו הבולטים בחיבורו החשוב והשיטתי הראשון הפנומנולוגיה של הרוח שפורסם בשנת 1807.

שלב שני של הרומנטיקה הגרמנית החל שנתיים מאוחר יותר בהיידלברג עם "הרומנטיקה של היידלברג" ובברלין עם "הרומנטיקה של ברלין".

## לקריאות נוספות
* ישעיה ברלין, **שורשי הרומנטיקה** (תרגמה מאנגלית: עתליה זילבר), תל אביב: עם עובד, תשס"א 2001. 
 
* Ernst Behler: *Frühromantik.* de Gruyter, Berlin u. a. 1992,  (Sammlung Göschen 2807), Einführung.
** Reprint 2010: 
* Manfred Frank: *„Unendliche Annäherung“. Die Anfänge der philosophischen Frühromantik.* 2. Auflage. Suhrkamp, Frankfurt am Main 1998,  (Suhrkamp-Taschenbuch Wissenschaft 1328).
* Lothar Pikulik: *Frühromantik. Epoche, Werke, Wirkung.* 2. bibliographisch ergänzte Auflage. Beck, München 2000,  (Arbeitsbücher zur Literaturgeschichte).


## ראו גם
* אידיאליזם גרמני
* הרמנויטיקה
* סער ופרץ

## קישורים חיצוניים
* עפרי אילני, הניסוי של ינה, באתר הזמן הזה, מאי 2025
* 
* הרומנטיקה המוקדמת בינה - זיכרונות של העתיד 

## הערות שוליים

קטגוריה:ינה
קטגוריה:רומנטיקה
קטגוריה:זרמים בפילוסופיה
יחסי כווית – כורדיסטן העיראקית

**יחסי כווית–כורדיסטן העיראקית** הם היחסים הדו-צדדיים בין כווית לבין כורדיסטן העיראקית. לכווית יש קונסוליה כללית בארביל, בעוד שלכורדיסטן העיראקית אין כל ייצוג בכווית. היחסים מתוארים כ"חברות היסטורית".

## היסטוריה
בשנת 2017, בעקבות משאל העם על עצמאות כורדיסטן העיראקית, ממשלת כווית הביעה את חששותיה שמשאל העם יפגע ביחסי כורדיסטן עם עיראק.

## ביקורים רמי-דרג
### ביקורים רמי-דרג מכווית לכורדיסטן העיראקית
* בשנת 2015, מסעוד בארזאני, נשיא כורדיסטן העיראקית, נפגש עם משלחת כוויתית.

### ביקורים רמי-דרג מכורדיסטן העיראקית לכווית
* ב-2013, הנשיא בארזאני ביקר בכווית סיטי ונפגש עם האמיר של כווית, סבאח אל-אחמד אל-ג'אבר א-סבאח.
* בנובמבר 2018, בארזאני ביקר בכווית בשנית ונפגש עם האמיר הכוויתי סבאח אל-אחמד אל-ג'אבר א-סבאח ועם שר הביטחון של כווית נאצר סבאח אל-אחמד אל-סבאח.

## נציגויות
* לכווית קונסוליה כללית בארביל.
* לכורדיסטן העיראקית אין כל ייצוג בכווית.

## ראו גם
* יחסי החוץ של כווית
* יחסי כווית–עיראק

## הערות שוליים

קטגוריה:ערכים ללא קטגוריות פיזיות - יחסי חוץ
יחזקאל איישישקין

הרב **יחזקאל איישישקין** (תרכ"ו, 1866 – ט' אלול תרצ"ה, 1935) רב העיירה יאשון שבליטא, ולאחר שהיגר לארצות הברית כיהן כרב קהילות מגן אברהם ובית דוד בדטרויט וראש ישיבת "נחל יצחק". מרבני תנועת המזרחי.

## חייו
נולד ב-1866 בעיירה איישישאק שבפולין להוריו מאיר וחסיא רחל. למד בעירו אצל רב המקום, הרב טורצר. לאחר נישואיו עבר ללמוד בוולוז'ין ובקובנה, ונסמך לרבנות על ידי הנצי"ב והרב יצחק אלחנן ספקטור.

בשנת תרנ"ד מונה לכהן כרבה של העיירה יאשון, שם כיהן כ-4 שנים.

ב-תרס"ג היגר לארצות הברית, בסביבות תרס"ה מונה לכהן כרב קהילת "בית דוד" בדטרויט, והיה הרב השני לכהן בעיר, לאחר הרב אהרן מרדכי אשינסקי, ומרבני העיר הבולטים.

בשנת תרפ"ד התמנה לכהן כרבה של קהילת מגן אברהם בעיר, תפקיד בו כיהן עד מותו.

נישא לשרה (זמואינסקי) ונולדו להם חמישה ילדים.

נפטר ב-1935 בדטרויט.

## פועלו
היה מרבני המזרחי הבולטים בדטרויט.

כתב את הספר "מראה יחזקאל" (הוצאת וילנא תרנ"ה). בספר, הרב אשישקין מתאר את מצבם הרע של עם ישראל בגלות ומשבח את עמידתם האיתנה:

כמו כן, בשנת תרפ"א הוציא ספר נוסף בשם דבר יחזקאל שמכיל דרושים ושאלות ותשובות ובעניינים שונים. בספר, הרב אשישקין פותח בדרשות ומסיים בשאלות ותשובות בהלכה על פי אגדת התלמוד בבא קמא דף ס', שם רבי יצחק נפחא התחיל לדרוש באגדה וסיים בהלכה. הספר יצא בשנה בה נפטרו שני הוריו והוקדש להם. פרסם מאמרים בכתבי עת תורניים לאורך השנים, בהם הבאר, המאסף, יגדיל תורה, הפרדס ועוד.

## קישורים חיצוניים
*
*
* 
* תמונתו ותמונת קברו, באתר find a grave
* Rabbi Yechezkel Aishiskin, באתר kevarim.com קברי צדיקים באמריקה
* 

## הערות שוליים

קטגוריה:רבנים אמריקאים
קטגוריה:מהגרים מליטא לארצות הברית
קטגוריה:אמריקאים שנולדו ב-1867
קטגוריה:אמריקאים שנפטרו ב-1935
דייסון דניאלס

**דייסון ג'יימס דניאלס** (באנגלית: **Dyson James Daniels**; נולד ב-17 במרץ 2003) הוא כדורסלן אוסטרלי המשחק בעמדות הרכז והקלע באטלנטה הוקס מליגת ה-NBA.

## קריירה
דניאלס נולד וגדל באוסטרליה. בצעירותו שיחק דניאלס גם פוטבול אוסטרלי, ואף ייצג את מדינתו בתחרויות בין־לאומיות עד שהחליט להתמקד רק בכדורסל. לאחר שבשנת 2019 הצטרף לאקדמיית ה-NBA באוסטרליה, ביוני 2021 בחר להצטרף לקבוצת ג'י ליג איגנייט מליגת הפיתוח של ה-NBA. הוא שיחק במשחק הכוכבים העולים 2022, וסייע לקבוצתו לזכות בתואר. ב-26 משחקיו בליגת הפיתוח הוא העמיד ממוצעים של 12 נקודות, 7.1 ריבאונדים, 5.1 אסיסטים ושתי חטיפות למשחק. ב-16 באפריל 2022 הודיע כי יתמודד בדראפט 2022 ב-NBA.

בדראפט נבחר דניאלס בבחירה השמינית על ידי ניו אורלינס פליקנס. הוא הצטרף לסגל הקבוצה לקראת ליגת הקיץ של ה-NBA, אך במשחק הפתיחה נקע את קרסולו הימני, ונעדר עד לסוף הטורניר. ב-9 ביולי 2022 חתם על חוזה בקבוצה.

ב-28 ביוני 2024 עבר בטרייד לאטלנטה הוקס ביחד עם לארי נאנס ג'וניור,  ושתי בחירות סיבוב ראשון עתידיות בדראפט 2025 ו-2027 בתמורה לדג'ונטה מארי.

דניאלס נבחר כשחקן המשתפר של עונת 2024/2025.

### קריירת נבחרות
ב-20 בפברואר 2021 ערך את הופעת הבכורה שלו בנבחרת אוסטרליה בכדורסל במסגרת מוקדמות אליפות אסיה בכדורסל 2022. הוא רשם 23 נקודות, שש חטיפות וארבעה אסיסטים בניצחון 81–52 על ניו זילנד.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:כדורסלנים אוסטרלים
קטגוריה:כדורסלני ג'י ליג איגנייט
קטגוריה:כדורסלני ניו אורלינס פליקנס
קטגוריה:כדורסלני אטלנטה הוקס
קטגוריה:בחירות דראפט של ניו אורלינס פליקנס
קטגוריה:אוסטרלים שנולדו ב-2003
המסלול לשותפות

**המסלול לשותפות** (באנגלית: **Partner Track**) היא סדרת טלוויזיה זרימת דרמה משפטית אמריקאית שיצרה ג'ורג'יה לי, המבוססת על רומן באותו שם משנת 2013 מאת הלן וואן. הסדרה אמורה לצאת לאקרנים בנטפליקס ב-26 באוגוסט 2022.

## עלילה
אינגריד יון (ארדן צ'ו) היא עו"ד בכירה העובדת קשה כדי להשיג את השותפות הנכספת בחברת עורכי הדין בה היא עובדת לצד עורכי דין גברים דורסניים המנסים אף הם להשיג את התפקיד לעיתים בדרכים לא ישרות. אינגריד מתמרנת בין חייה האישיים והרומנטיים לבין עבודתה.

## שחקנים ודמויות
### תפקידים ראשיים
* ארדן צ'ו - אינגריד יון
* בראדלי גיבסון - טיילר רובינסון
* אלכסנדרה טורשן - ר'ייצל פרידמן
* נולן ג'רארד פאנק - דן פאלון
* דומיניק שרווד -ג'ף מרפי
* רוב היפס -ניק לארן
* מתיו ראוך - מרטי אדלר

### תפקידים חוזרים
* דזמונד צ'יאם- זי-צ'ין זי-מין
* תאמינה סאני - ויקטוריה סנט קלייר
* לנה אהן - לינה
* זיין פיליפס - האנטר ריד

## הפקה
ב-14 בספטמבר 2021, נטפליקס אישרה הפקה של עשרה פרקים. הסדרה נוצרה על ידי ג'ורג'יה לי שצפויה להפיק בפועל לצד שרה גולדפינגר, טוני הרננדז וקריסטן קמפו. הסדרה מבוססת על הרומן The Partner Track משנת 2013 של הלן וואן, שאמורה להיות יועצת לסדרה. ג'ולי אן רובינסון אמורה לביים את שני הפרקים הראשונים של הסדרה. טניה וקסלר, קווין ברלנדי, לילי מארי וצ'ארלס רנדולף-רייט אמורים גם לביים כמה פרקים. "Jax Media" היא חברת ההפקה המעורבת בהפקת הסדרה. הסדרה צולמה בניו יורק . הסדרה אמורה לצאת לאקרנים ב-26 באוגוסט 2022.

### ליהוק
עם פרסום הזמנת הסדרה, לוהקו ארדן צ'ו, בראדלי גיבסון, אלכסנדרה טורשן, נולן ג'רארד פאנק, דומיניק שרווד, רוב היפס ומתיו ראוך לתפקידים ראשיים.  ב-29 באוקטובר 2021, לוהקו דזמונד צ'יאם ותמינה סאני לתפקידים חוזרים.  ב-20 בדצמבר 2021 לוהקה לנה אהן לתפקיד חוזר.  הסדרה הוקרנה לראשונה בנטפליקס ב-26 באוגוסט 2022.

## קישורים חיצוניים

## הערות שוליים

קטגוריה:תוכניות טלוויזיה באנגלית
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות
קטגוריה:תוכניות טלוויזיה שמתרחשות בניו יורק
קטגוריה:סדרות טלוויזיה אמריקאיות שעלו לשידור בשנת 2022
Call of Duty: Vanguard

**Call of Duty: Vanguard** הוא משחק ירי בגוף ראשון משנת 2021 שפותח על ידי Sledgehammer Games ופורסם על ידי Activision הוא שוחרר ב-5 בנובמבר עבור Microsoft Windows, PlayStation 4, PlayStation 5, Xbox One ו-Xbox Series X/S. הוא משמש כחלק ה-18 בסדרת Call of Duty הכוללת. ואנגארד מבסס קו עלילה המציג את לידתם של הכוחות המיוחדים כדי להתמודד עם איום מתהווה בסוף המלחמה במהלך אולמות שונים של מלחמת העולם השנייה.

## משחקיות
במשחק יש שלושה סוגי משחקיות מרכזיים:

### קמפיין
השחקן משלים מספר משימות מוכנות מראש על ידי המפתחים.

### רב משתתפים
השחקן משחק נגד שחקנים אחרים, תלוי בסוג משחק. הוא משחק לבד או עם אנשים אחרים, בזמן שהוא צריך להשלים משימה, כמו לשלוט בנקודה או להרוג מספר מסוים של שחקנים.

### זומבים
השחקן נלחם בזומבים לבד או עם שחקנים אחרים.

## קישורים חיצוניים

* 
* ביקורת: Call of Duty: Vanguard באתר vgames על ידי שמואל מקונן

* 

קטגוריה:משחקי וידאו משנת 2021
קטגוריה:Call of Duty
קטגוריה:משחקי Xbox Series X/S
קטגוריה:משחקי Xbox One
קטגוריה:משחקי Windows
קטגוריה:משחקי פלייסטיישן 5
קטגוריה:משחקי פלייסטיישן 4
קטגוריה:משחקי יריות ממוחשבים (גוף ראשון)
קטגוריה:משחקי וידאו שפותחו בארצות הברית
משרד ההגנה (סרביה)

**משרד ההגנה** (בסרבית: **Министарство одбране**) הוא משרד בממשלה הסרבית, האחראי על יישום מדיניות הביטחון של סרביה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של סרביה, כמו גם על גיוסם בשעת הצורך. הוא מדווח ישירות לנשיא סרביה המשמש גם כמפקד העליון של הכוחות המזוינים. ראש המטה הכללי מדווח ישירות לשר.

ב-10 באפריל 1862 נוסד בנסיכות סרביה "משרד הצבא" אשר טיפל בענייני הביטחון השוטף של הנסיכות. המשרד אוחד לתוך משרד ההגנה היוגוסלבי ב-1918. ב-1991, לנוכח פרישתן של קרואטיה, סלובניה, מקדוניה, בוסניה והרצגובינה מהאיחוד היוגוסלבי, ורק סרביה ומונטנגרו נותרו במדינה שעדיין נקראה "יוגוסלביה" וקיבלה כעת חוקה חדשה. ב-2006 נפרדו סרביה ומונטנגרו. 

מילוש ווצ'ביץ' מהמפלגה הפרוגרסיבית הסרבית מכהן כשר ההגנה מאז 26 באוקטובר 2022.

## קישורים חיצוניים
* 

קטגוריה:סרביה: צבא וביטחון
קטגוריה:משרדי ביטחון
קטגוריה:ממשלת סרביה
רוברט גלאוואש

**רוברט גלאוואש** (בסלובנית: **Robert Glavaš**; נולד ב-1962) הוא גנרל סלובני המשמש כראש המטה הכללי של הכוחות המזוינים של סלובניה.

## ביוגרפיה
גלאוואש נולד ב-1962 ולמד בפקולטה ללימודים ימיים באוניברסיטת ליובליאנה. ב-1982 הוא התגייס לצבא יוגוסלביה. לאחר שסלובניה הכריזה על עצמאות מיוגוסלביה, גלאוואש הצטרף לצבא הסלובני והשתתף במלחמת עשרת הימים. לאחר המלחמה מונה למפקד בריגדת הרגלים ה-1.

ב-14 במרץ 2020 פוטרה מתפקידה הרמטכ"לית אלנקה ארמנץ בידי ראש הממשלה יאנז יאנשה, וגלאוואש מונה לממלא מקומה הזמני. ב-20 באפריל הפך המינוי שלו לקבוע, ובהתאם לכך הוא הועלה לדרגת גנרל מאיור.

## קישורים חיצוניים

* רוברט גלאוואש באתר הצבא הסלובני
* רוברט גלאוואש באתר ממשלת סלובניה

## הערות שוליים

קטגוריה:אנשי צבא יוגוסלבים
קטגוריה:מפקדי צבאות סדירים בעת החדשה: אישים
קטגוריה:גנרלים סלובנים
קטגוריה:סלובנים שנולדו ב-1962
אולגה לנדייל

**אולגה לנדייל** (בהונגרית: **Lengyel Olga**; קולוז'וואר, 19 באוקטובר 1908 – ניו יורק, 15 באפריל 2001) הייתה אסירה יהודייה-הונגרייה במחנה הריכוז אושוויץ-בירקנאו, שלימים כתבה על קורותיה בספרה חמש ארובות שפורסם במקור ב-1946 בצרפתית בשם Souvenirs de l'au-delà (זכרונות מאחורי המוות). היא הייתה היחידה ממשפחתה הקרובה ששרדה את השואה.

## ביוגרפיה
אולגה לנדייל הייתה עוזרת כירורגית מיומנת בקלוז', שעבדה בבית החולים אותו ניהל בעלה, ד"ר מיקלוש לנדייל. ב-1944 גורשה עם בעלה, הוריה ושני ילדיה למחנה הריכוז והשמדה אושוויץ-בירקנאו. היא הייתה בת משפחתה היחידה ששרדה. אולגה כתבה על חוויותיה בספר זיכרונות, "חמש ארובות, סיפורה של אושוויץ", שפורסם לראשונה בצרפת ב-1946 בשם Souvenirs de l'au-delà. מהדורה אמריקאית מאוחרת יותר בכריכה רכה נקראה "שרדתי את תנורי היטלר" (I Survived Hitler's Ovens). במהדורות עדכניות יותר השתמשו בשם Woman Survivor's) True Story of Auschwitz).

בספר הזיכרונות, לנדייל מספקת תיאור מצמרר על המפגש שלה עם אירמה גרזה, שהכתה ללא רחם את הנשים היפות ביותר במחנה, בחרה את אלו שינותחו על ידי רופאי האס אס יוזף מנגלה ואחרים, השתתפה בסלקציות ובחרה את אלה שישלחו לתאי הגזים. היא עשתה זאת בהתלהבות רבה. גרזה מיהרה להכות את לנדייל, יהודייה שהייתה לה הכשרה רפואית וסומנה לעזור לרופאי האס אס. בסופו של דבר לנדייל ניצלה, אבל הפרק שבו מתוארת גרזה מסתיים בנימה מצמררת. הניצולה מתארת כיצד היא "ראתה את אירמה גרזה מגיעה עם השוט שלה ביד, כדי לסמן את 'משלוח המנה הבאה' לתאי הגזים". ילדיה נרצחו בתאי הגזים.*אני לא יכולה לזכות את עצמי מהאשמה שאני אחראית, בחלקו, להשמדה של הורי ושל שני בניי הקטנים. העולם מבין שלא יכולתי לדעת, אבל בליבי נמשכת התחושה הנוראה שיכולתי, אולי יכולתי, להציל אותם*.לאחר המלחמה, לנדייל היגרה לארצות הברית שם ייסדה את ספריית הזיכרון (Memorial Library) שהוקמה על ידי אוניברסיטת ניו יורק. הספרייה, שמרכזה במעון האלגנטי שלה, היא מורשתה של אולגה, ומבצעת את משימתה לחנך באופן פעיל את הדורות הבאים על השואה, וכן "רצח עם" שבוצע גם נגד אחרים וחשיבות זכויות האדם. היא מתה מסרטן בניו יורק ב-15 באפריל 2001 בגיל 92.

## מורשתה
בשנת 2006 החלה "ספריית הזיכרון" את "רשת מחנכי השואה", (Holocaust Educator Network), תוכנית לאומית למורים המחויבים לחינוך השואה, בעיקר בבתי ספר כפריים ובעיירות קטנות, בשיתוף עם "רשת האתרים הכפריים של פרויקט הכתיבה הלאומי" (National Writing Project's Rural Sites Network).

## ראו גם
* רשימת ניצולי השואה (List of Holocaust survivors) 

## הערות שוליים

קטגוריה:יהודיות הונגריות
קטגוריה:סופרות יהודיות הונגריות
קטגוריה:אסירים במחנה הריכוז אושוויץ
קטגוריה:ניצולות השואה: הונגריה
קטגוריה:שואת יהודי הונגריה
קטגוריה:מהגרות מהונגריה לארצות הברית
קטגוריה:מהגרים מהונגריה לארצות הברית
קטגוריה:אמריקאיות שנולדו ב-1908
קטגוריה:אמריקאים שנולדו ב-1908
קטגוריה:אמריקאיות שנפטרו ב-2001
קטגוריה:אמריקאים שנפטרו ב-2001
Ordeal

"**Ordeal**" (בתרגום חופשי לעברית: "**מבחן**" או "**ניסיון**". תורגם גם ל"**פורענות**") הוא ספר אוטוביוגרפי שכתבה לינדה לאבלייס, מי שהייתה כוכבת הסרט הפורנוגרפי פורץ הדרך "גרון עמוק" מ-1972, שהתחיל את תור הזהב של הפורנוגרפיה. בספר מתארת לאבלייס לראשונה את קורותיה באותה תקופה, בין השאר את העובדה שנאנסה במהלך הקריירה קצרת הימים שלה בתעשיית הפורנוגרפיה. הייתה זו הפעם הראשונה בה חשפה לאבלייס את האמת על תקופתה בתעשיית הפורנו, בניגוד לפרסומים קודמים בהם צוירה וציירה את עצמה כמשתתפת מרצון. השינוי באופן בו תיארה את חוויותיה בספר הביא את הוצאת הספרים לדרוש ממנה לעבור בדיקת פוליגרף לפני שאישרה את כתיבת הספר. לאבלייס הסכימה לבדיקה, ותוצאותיה אישרו שהיא דוברת אמת.

את הספר כתבה לאבלייס בשיתוף עם מייק מקגריידי, עיתונאי שכתב את רב המכר הארוטי הפרודי "Naked Came the Stranger" שהחל כמתיחה.

הספר הפך לרב-מכר, זכה להתעניינות רבה בתקשורת הממוסדת, למרות נושאו השנוי במחלוקת, והוביל לכתיבת ספר המשך בשם "Out of Bondage".

## קישורים חיצוניים
* 

## הערות שוליים

קטגוריה:ספרי 1980
קטגוריה:אוטוביוגרפיות
רות באום

**רות באום** (בפולנית: **Ruth Baum**; 26 בדצמבר 1922 – 22 בפברואר 2022) הייתה סופרת ועיתונאית יהודיה שפרסמה וכתבה ביידיש ובפולנית.

ממוזער|שמאל|ספסל לזכר רות באום בגן שעשועים בחיפה

## ביוגרפיה
נולדה בוורשה, פולין למשפחת בקר, ב-26 בדצמבר 1922.

בשנת 1937, החלה לפרסם בעיתון "מָאלִי פְּשֶגְלוֹנְד" (Mały Przegląd - "סקירה קטנה") מוסף לילדים ולנוער שייסד יאנוש קורצ'אק.
במהלך מלחמת העולם השנייה היא ברחה לברית המועצות יחד עם משפחתו של אחיה הבכור. במהלך המלחמה הופרדה ממשפחתה ועבדה גם במכרות וגם כמתוגרמנית במחנה שבויים גרמניים ליד אורסק. כמו כן שם התחילה לפרסם את סיפוריה, שתורגמו לרוסית, על חוויותיה בבית הספר.

עם סיום המלחמה חזרה לפולין והתגוררה בוורוצלב, שם למדה ספרות ופילוסופיה באוניברסיטת ורוצלב. כמו כן עבדה במדור הספרותי של רשות השידור ופרסמה בשבועון היידי פאלקסשטימע.

באום הרגישה חוסר נוחות כיהודיה לאחר המלחמה בפולין, ומצד שני היו לה רגשות מעורבים לעלות לישראל. למרות זאת עלתה לישראל ב-1957 וניסתה להשתלב. היה לה קשה לכתוב וליצור בעברית והיא המשיכה לכתוב וליצור בפולנית. באום כתבה בשבועון הישראלי בפולנית "נוביני קורייר" (Nowiny Kurier) במשך שנים. כמו כן פרסמה סיפורים בכתב העת "קונטורי" שיצא לאור בפולנית בארץ. פרסמה ארבעה ספרים בשפה הפולנית וסיפורים שלה גם הופיעו בעיתונות העברית. הייתה חברת האיגוד הסופרים הפולנים בישראל.

ספריה של באום נמצאים גם במכון הפולני בישראל, בספריית יד ושם ובמוזיאון ליהדות פולין בוורשה.

נפטרה בחיפה ב-22 בפברואר 2022. איור של מכונת כתיבה משולב על מצבתה כדי להדגיש את ההמצאה שהכי השפיעה על חייה לדעתה.

## ספרים שכתבה
* "חיים לא רומנטיים" Życie nieromantyczne : opowiadania  (1974)
* "החודש השלושה עשר" Trzynasty miesiąc roku : powieść  (1977)
* "בנו של פריץ וסיפורים אחרים" Syn dziedzica i inne opowiadania  (1999)
* גן שעל הר געש Ogród na wulkanie  (2007)

חלק מהסיפורים פורסמו גם באנתולוגיה על ספרות יהודית פולנית - Por­traits in Lit­er­a­ture: The Jews of Poland, An Anthology

## קישורים חיצוניים
* רות באום במוזיאון להיסטוריה של יהודי פולין
* קטעים מהראיון של רות באום, בפולנית, 2018
* רות באום בלקסיקון הקשרים לספרות ישראלית

## הערות שוליים

קטגוריה:סופרים פולנים
קטגוריה:עולות בשנות ה-1950
קטגוריה:ישראליות ילידות פולין
קטגוריה:ישראליות שנולדו ב-1922
קטגוריה:ישראלים שנולדו ב-1922
קטגוריה:ישראליות שנפטרו ב-2022
קטגוריה:ישראלים שנפטרו ב-2022
עונש מוות על סחר בסמים

ממוזער|375x375px|אזהרת עונש מוות לסוחרי סמים בסינגפור
במדינות רבות בעולם, קיים **[[עונש מוות]] על [[סחר בסמים]].** על פי דו"ח של ארגון Harm Reduction International משנת 2021, ישנן לפחות 35 מדינות וטריטוריות בעלות חוק עונש מוות על עבירות סמים. בשנה זו, לפחות 131 בני אדם הוצאו להורג על עבירות סמים. כמו כן, לפחות 3,000 אנשים ממתינים להוצאה להורג לאחר שנגזר עליהם העונש. הערכות אלו אינן כוללות את סין העממית, שכן לפי HRI אין נתונים מהימנים על ההוצאות להורג שם.

על פי מאמר משנת 2011 של Lawyers Collective, ארגון לא־ממשלתי בהודו, ישנן "32 מדינות מטילות עונש מוות על עבירות הכוללות סמים נרקוטיים וחומרים פסיכוטרופיים." מאמר מ-2015 שפורסם באקונומיסט טוען כי ישנו גזר דין עונש מוות על סחר בסמים ב-32 מדינות.

## סקירה
עונש מוות על סחר בסמים קיים במדינות עולם שלישי ועולם שני רבות באסיה, וכן במדינות ערב, אולם גם במדינות מפותחות כגון סינגפור וטאיוואן העונש נגזר בפועל, בעוד שבארצות הברית קיים עונש מוות על סמים תחת תנאים מסוימים, אולם הוא לא נגזר מעולם. ב-2018, הנשיא טראמפ ניסה להחמיר את החקיקה הקיימת ולקדם עונש מוות לסוחרי סמים.
## לפי מדינה

## ראו גם
* עונש מוות
* סחר בסמים
* המלחמה בסמים

## הערות שוליים

2022 08
קטגוריה:עונש מוות
קטגוריה:סחר בסמים
קטגוריה:הברחה
רוב היפס

**רוב היפס** (באנגלית: **Rob Heaps**; נולד ב-11 ביולי 1983) הוא שחקן קולנוע וטלוויזיה בריטי, הידוע ממשחקו בסדרת הטלוויזיה מתחזים.

## ביוגרפיה
היפס נולד וגדל גדל ביורק, אנגליה. הוא למד בבית ספר לדרמה בסנט פטרסבורג, רוסיה.

## קריירה
הופעתו הראשונה של היפס בטלוויזיה הייתה בשנת 2011 בסדרת הטלוויזיה "חוק וסדר: בריטניה". בשנת 2014 שיחק בסרט הדוקומנטרי "Frankenstein and the Vampyre: A Dark and Stormy Night".

בשנת 2015 שיחק במיני סדרה ולא נותר אף אחד המבוססת על ספר באותו שם. בשנת 2017 החל לשחק בתפקיד ראשי בסדרת הטלוויזיה מתחזים.

בשנת 2019 החל לשחק בתפקיד ראשי בסדרת הטלוויזיה נראה אותך.

בשנת 2020 החל לשחק בתפקיד חוזר בסדרת הטלוויזיה ילדות טובות. שנה לאחר מכן לוהק לתפקיד ראשי בסדרת הטלוויזיה המסלול לשותפות המשודרת בנטפליקס.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:בוגרי אוניברסיטאות ומכללות ברוסיה
קטגוריה:בריטים שנולדו ב-1983
אולג ליאשקו

**אולג ולריביץ' ליאשקו** (באוקראינית: **Олег Валерійович Ляшко**; נולד ב-3 בדצמבר 1972) הוא
פוליטיקאי אוקראיני. חבר הראדה העליונה מ-25 במאי 2006 עד 29 באוגוסט 2019. מנהיג המפלגה הרדיקלית של אולג ליאשקו .

## ביוגרפיה
אולג ליאשקו נולד ב-3 בדצמבר 1972 בצ'רניהיב. כשליאשקו היה בן שנתיים, הוריו נפרדו, ואמו שלחה אותו לבית יתומים.

בשנת 1998 קיבל תעודה מהפקולטה למשפטים של האוניברסיטה הפדגוגית הממלכתית של חרקוב.

## קריירה פוליטית
משנת 2006 עד 2007 חבר הראדה העליונה של הכינוס החמישי מגוש יוליה טימושנקו  (מס' 26 ברשימת הבחירות). ראש ועדת המשנה לארגון עבודתה של הראדה העליונה ועדה לכללים, ואתיקה פרלמנטרית.

ב-25 במאי 2014 ליאשקו תפס את המקום ה-3 בבחירות לנשיאות , וקיבל 8.32% מהקולות.

ב-21 בינואר 2019, המפלגה הרדיקלית מינתה את אולג ליאשקו כמועמד לנשיאות אוקראינה. על פי תוצאות הסיבוב הראשון, הוא תפס את המקום השביעי, וקיבל 5.48% (1,036,003 קולות). בסיבוב השני הוא לא תמך לא בוולודימיר זלנסקי ולא בפטרו פורושנקו.

## קישורים חיצוניים

* 

## הערות שוליים

קטגוריה:פוליטיקאים אוקראינים
קטגוריה:מועמדים לנשיאות אוקראינה
קטגוריה:חברי המועצה העליונה של אוקראינה
קטגוריה:אוקראינים שנולדו ב-1972
נבוישה סטפנוביץ'

**נבוישה סטפנוביץ**' (בסרבית: **Небојша Стефановић**; נולד ב-20 בנובמבר 1976) הוא פוליטיקאי סרבי מהמפלגה הפרוגרסיבית הסרבית. כיהן כנשיא האספה הלאומית בין 2012–2014, כשר הפנים בין 2014–2020, כסגן ראש ממשלת סרביה בין 2016-2022, וכשר ההגנה בין 2020-2022.

## ביוגרפיה
סטפנוביץ' נולד בבלגרד ב-20 בנובמבר 1976. ב-2001 הוא הצטרף למפלגה הרדיקלית הסרבית ב-2004 הוא החל לעבוד כמנהל שיווק בחברת "Interspeed Ltd" באותה שנה נבחר למועצת העיר בלגרד. ב-2007 הוא נבחר לאספה הלאומית הסרבית ומונה ליו"ר הוועדה למסחר ותיירות. ב-2008 פרש סטפנוביץ' מהמפלגה הרדיקלית והיה בין מקימי המפלגה הפרוגרסיבית הסרבית. ב-2011 הוא השלים תואר שני בכלכלה. ב-2012 הוא נבחר שוב לאספה הלאומית מטעם המפלגה הפרוגרסיבית. ביולי של אותה שנה הוא מונה לנשיא האספה הלאומית. בתפקידו זה הוא התבלט בעיקר בשל מאבקיו למען נשים הרות ואמהות.

לאחר הבחירות לפרלמנט ב-2014, מונה סטפנוביץ' לשר הפנים בממשלתו של אלכסנדר ווצ'יץ'. הוא המשיך לכהן בתפקיד גם בממשלתו של אנה ברנאביץ'. ברנאביץ' מינה אותו במקביל גם לסגן ראש הממשלה. ב-28 באוקטובר 2020 הוא מונה לשר ההגנה. ב-26 באוקטובר 2022 הוא פוטר משני תפקידיו.

## קישורים חיצוניים

* נבוישה סטפנוביץ' באתר ממשלת סרביה

## הערות שוליים

קטגוריה:פוליטיקאים סרבים
קטגוריה:שרי ממשלת סרביה
קטגוריה:שרי הגנה
קטגוריה:סרבים שנולדו ב-1976
ג'רמי סוהאן

**ג'רמי סוהאן** (באנגלית: **Jeremy Sochan**; שמו נהגה לפעמים בטעות **ג'רמי סוצ'אן**; נולד ב-20 במאי 2003) הוא כדורסלן אמריקאי-פולני המשחק בעמדות הפאוור פורוורד והסנטר בסן אנטוניו ספרס.

## קריירה
סוהאן נולד באוקלהומה לאמא פולנייה, כדורסלנית פולוניה ורשה, שבאה ללמוד בארצות הברית ולאב אמריקאי. בילדותו עברה המשפחה מארצות הברית לבריטניה, שם החל לשחק כדורסל, ובגיל תיכון שב לארצות הברית. בתום לימודיו בתיכון, בשל מגפת הקורונה, טס לגרמניה ושיחק במדי OrangeAcademy מהליגה הגרמנית השנייה, קבוצת הפיתוח של רטיופארם אולם.

בקיץ 2021 החל לשחק עבור קבוצת הכדורסל של אוניברסיטת ביילור. ב-8 בינואר 2022 נקע את הקרסול במהלך משחק והחמיץ מספר משחקים. בעונתו היחידה בקבוצה הוא העמיד ממוצעים של 9.2 נקודות, 6.4 ריבאונדים ו-1.3 חטיפות למשחק, וב-15 באפריל 2022 הכריז כי יתמודד בדראפט 2022 ב-NBA.

בדראפט נבחר סוהאן בבחירה התשיעית על ידי סן אנטוניו ספרס והצטרף לסגל הקבוצה לקראת ליגת הקיץ של ה-NBA, אך נמצא חיובי לנגיף הקורונה ולא שיחק בטורניר. ב-8 ביולי 2022 חתם על חוזה בקבוצה.

### קריירת נבחרות
סוהאן החל לשחק עבור נבחרת פולין בכדורסל במוקדמות יורובאסקט 2022, וערך הופעת בכורה בניצחון 88–81 על רומניה, כשהוא הופך לשחקן הצעיר ביותר בהיסטוריית הנבחרת הפולנית. הוא שיחק 29 דקות, בהן קלע 18 נקודות.

## סטטיסטיקה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי אוקלהומה
קטגוריה:כדורסלנים אמריקאים
קטגוריה:כדורסלנים פולנים
קטגוריה:אוקלהומה: כדורסלנים
קטגוריה:כדורסלני אוניברסיטת ביילור
קטגוריה:כדורסלני סן אנטוניו ספרס
קטגוריה:בחירות דראפט של סן אנטוניו ספרס
קטגוריה:אמריקאים שנולדו ב-2003
קטגוריה:פולנים שנולדו ב-2003
אנטוניו ספר

**אנטוניו ולנטין סֵפֶר** (ברומנית: **Antonio Valentin Sefer**; נולד ב-22 באפריל 2000 בגאלאץ שברומניה) הוא כדורגלן רומני המשחק בעמדת קשר הכנף במכבי בני ריינה.

## קריירת מועדונים
ספר גדל במחלקות הנוער של אוצלול גאלאץ ושל חרונינגן. הוא ערך 14 הופעות במדי המועדון במסגרת ליגת המשנה הרומנית, בהן הבקיע שער אחד.

ב-20 בפברואר 2019 חתם על חוזה לארבע עונות וחצי בראפיד בוקרשט מליגת העל הרומנית.

ב-12 ביוני 2023 חתם על חוזה לארבע עונות בהפועל באר שבע.בינואר עבר למוטור לובין ביולי 2025 עבר למכבי בני ריינה.

## נבחרות רומניה
היה חלק מסגל נבחרת רומניה בטורניר הכדורגל באולימפיאדת טוקיו שנערכה בשנת 2021.

## קישורים חיצוניים

## הערות שוליים

קטגוריה:כדורגלנים רומנים
קטגוריה:קשרי כדורגל רומנים
קטגוריה:גאלאץ: כדורגלנים
קטגוריה:כדורגלני אוצלול גאלאץ
קטגוריה:כדורגלני מוטור לובלין
קטגוריה:כדורגלני ראפיד בוקרשט
קטגוריה:כדורגלני הפועל באר שבע
קטגוריה:כדורגלנים זרים בישראל
קטגוריה:כדורגלנים רומנים באולימפיאדת טוקיו (2020)
קטגוריה:רומנים שנולדו ב-2000
נאום הקלון

ממוזער|250px|הנשיא רוזוולט נואם בפני שני בתי הקונגרס את "נאום הקלון" בו הוא ביקש מהקונגרס להכריז מלחמה על יפן, 8 בדצמבר 1941.
[ממוזער|טיוטת נאומו של [נשיא ארצות הברית פרנקלין דלאנו רוזוולט, מה-8 בדצמבר 1941, לאחר המתקפה על פרל הארבור ובו הודיע על כניסת ארצות הברית למלחמה כנגד מדינות הציר.]]
**נאום הקלון** הוא נאום שנשא הנשיא ה-32 של ארצות הברית, פרנקלין דלאנו רוזוולט, בישיבה של הקונגרס של ארצות הברית ב-8 בדצמבר 1941, יום אחרי המתקפה על פרל הארבור והכרזת המלחמה של האימפריה היפנית על ארצות הברית והאימפריה הבריטית. הנאום זכור בשל השורה הראשונה שלו: "אתמול, 7 בדצמבר 1941 – תאריך אשר ייזכר לדיראון עולם...". 

נוסחו של נאום הקלון נועד לחזק את טענת ארצות הברית כי היא קורבן של התגרות ותוקפנות יפנית, והוא פנה לרגשות הפטריוטיים של המאזינים ולא לאידיאליזם. לדברי הסופרת סנדרה זילברשטיין, הנאום הוא חלק ממסורת שבמסגרתה  "באמצעות מוסכמות רטוריות, הנשיאים מקבלים סמכויות יוצאות דופן בתפקידם כמפקד העליון, מצמצמים התנגדויות, אויביהם מושמצים, ונאבדים חיים בהגנה אחת על אומה ששוב מתאחדת תחת האל".

נאום הקלון הוא אחד מהנאומים המפורסמים ביותר בפוליטיקה האמריקאית. הוא שודר בשידור חי ברדיו וזכה לתגובה חיובית מיידית. המשדר הגיע בשיאו למספר המאזינים הגדול ביותר בתולדות הרדיו האמריקאי (למעלה מ-81%). זמן קצר לאחר הנאום אישר הקונגרס כמעט פה אחד את הכרזת המלחמה של ארצות הברית נגד האימפריה היפנית. מאוחר יותר התקבלו בבית הלבן מספר רב של מברקים המשבחים את עמדתו של רוזוולט. מאז שימש הנאום בסרטים שונים.

המילים "תאריך אשר ייזכר לדיראון עולם" הפכו בהמשך לביטוי, שבו נעשה שימוש כדי לתאר ימים אחרים בהיסטוריה של ארצות הברית, כגון 22 בנובמבר 1963 (יום רצח קנדי) ו-11 בספטמבר 2001 (פיגועי 11 בספטמבר).

## ראו גם
* ציר זמן מאוחד לתקופת הרייך השלישי ומלחמת העולם השנייה

## לקריאה נוספת

* 
* 


## קישורים חיצוניים

* Day of Infamy Speech, הספרייה והמוזיאון הנשיאותיים על שם פרנקלין דלאנו רוזוולט
* Speech by Franklin D. Roosevelt (Transcript), ספריית הקונגרס

## הערות שוליים

קלון
קלון
קלון
קטגוריה:נשיאות פרנקלין דלאנו רוזוולט
קטגוריה:ארצות הברית במלחמת העולם השנייה
קטגוריה:1941 בארצות הברית
קטגוריה:המתקפה על פרל הארבור
ג'וני דייוויס (2002)

**ג'ונתן כריסטיאן דייוויס** (באנגלית: **Jonathan Christian Davis**; נולד ב-27 בפברואר 2002) הוא כדורסלן אמריקאי המשחק בעמדות הסמול פורוורד והקלע בוושינגטון ויזארדס.

## קריירה
אביו של דייוויס, מארק , הוא כדורסלן עבר, ששיחק גם ב-NBA. אחיו התאום של ג'וני, ג'ורדן, שיחק לצידו בתיכון ובאוניברסיטה. בצעירותם שיחקו השניים גם פוטבול, אך כשבגרו החליטו להתמקד בכדורסל.

דייוויס למד בתיכון "לה קרוס סנטרל", וסיים את לימודיו כקלע המוביל של התיכון בכל הזמנים, עם 2,158 נקודות. בקיץ 2020 בחרו התאומים לשחק כדורסל עבור קבוצת הכדורסל של אוניברסיטת ויסקונסין–מדיסון. ב-2 בפברואר 2021 קלע שיא עונתי של 17 נקודות בניצחון 72–56 על פן סטייט. את עונתו הראשונה באוניברסיטה סיים עם ממוצעים של 7 נקודות ו-4.1 ריבאונדים למשחק, והוביל את קבוצתו עם 34 חטיפות באותה עונה. ב-23 בנובמבר 2021 קלע 30 נקודות בניצחון קבוצתו 65–63 על יוסטון. ב-3 בינואר 2022 קלע 37 נקודות והוריד 14 ריבאונדים בניצחון קבוצתו 74–69 על פרדו. במהלך העונה הוא העמיד ממוצעים של 19.7 נקודות ו-8.2 ריבאונדים למשחק, וב-31 במרץ 2022 הכריז כי יתמודד בדראפט 2022 ב-NBA.

בדראפט נבחר דייוויס בבחירה העשירית על ידי וושינגטון ויזארדס. הוא הצטרף לסגל הקבוצה לקראת טורניר ליגת הקיץ של ה-NBA, ובמשחק הבכורה שלו בטורניר קלע 6 נקודות והוסיף 4 ריבאונדים, 2 אסיסטים ו-2 חטיפות ב-28 דקות.

## סטטיסטיקות קריירה
### בליגת המכללות

### NBA

## קישורים חיצוניים

## הערות שוליים

קטגוריה:אמריקאים ילידי ויסקונסין
קטגוריה:כדורסלנים אמריקאים
קטגוריה:ויסקונסין: כדורסלנים
קטגוריה:כדורסלני אוניברסיטת ויסקונסין
קטגוריה:כדורסלני וושינגטון ויזארדס
קטגוריה:בחירות דראפט של וושינגטון ויזארדס
קטגוריה:אמריקאים שנולדו ב-2002